b'\n_START_ARTICLE_\nKelani\n_START_SECTION_\nHidrologija\n_START_PARAGRAPH_\nKelani ima v svojem gornjem toku dva glavna pritoka. To sta Kehelgamu Oya in Maskeli Oya. Ta dva prispevata del hidroelektri\xc4\x8dne proizvodnje in sicer z ve\xc4\x8d velikimi zbiralniki, ribniki in elektrarnami. Zbiralnika Castlereigh in Norton sta zgrajena na Kehelgamu Oya, medtem ko so zbiralniki Maskeliya, Kanyon in Laxapana zgrajeni na Maskeli Oya. V njenem spodnjem toku je \xc5\xa1e nekaj pritokov, od katerih so najbolj znani We Oya pri Yatiyanthoti, Gurugoda Oya v Ruwanwelli in Seethawaka Ganga v Avissawelli.\n_START_SECTION_\nHidrometrija in uporaba\n_START_PARAGRAPH_\nReka zagotavlja pribli\xc5\xbeno 80% vode za porabo v Kolombu. Poleg tega se reka uporablja za transport, ribi\xc5\xa1tvo, odstranjevanje odplak, pridobivanje peska in za proizvodnjo elektri\xc4\x8dne energije. Veliko ljudi je odvisno od reke v vsakodnevnem \xc5\xbeivljenju. V odvisnosti od delovanja treh zbiralnikov, se tok reke giblje od 20 m\xc2\xb3 / s do 25 m\xc2\xb3 / s v suhih sezonah in 800 m\xc2\xb3 / s do 1500 m\xc2\xb3 / s med monsuni. Letna koli\xc4\x8dina pridobljenega peska je pribli\xc5\xbeno 600.000 m\xc2\xb2 do 800.000 m\xc2\xb2. Z bagri ljudje kopljejo v re\xc4\x8dno dno, od koder pesek dvignejo na vla\xc4\x8dilce in ko je ta poln, se odpelje na obre\xc5\xbeje in sortira v razli\xc4\x8dne frakcije. Pridobivanje peska je razlog, da se korito reke umakne za pribli\xc5\xbeno 10\xc2\xa0cm na leto. Trenutno sta v zvezi z reko dve te\xc5\xbeavi: poplave v \xc4\x8dasu monsuna in salinizacija v suhem obdobju._NEWLINE_Poleg tega raven vode vpliva na tveganje poplav v Kolombu. Eden od razlogov je, da del mesta in predmestja le\xc5\xbei na spodnji poplavni ravnini reke. Izpostavljenost Kolomba in zgornjega povodja reke Kelani z istim monsonom, tj. jugozahodnim monsunom, je \xc5\xa1e en razlog._NEWLINE_Te\xc5\xbeave so povezane z vdorom soli zaradi okrepljenega poglabljanja reke, ki ga povzro\xc4\x8da pridobivanje peska. Uredba za prepre\xc4\x8devanje vdora soli lahko zmanj\xc5\xa1a kakovost vode na druge na\xc4\x8dine in lahko pove\xc4\x8da tveganje poplav. Pridobivanje peska je ekonomsko pomembno na nacionalni ravni in za \xc5\xa1tevilne sodelujo\xc4\x8de._NEWLINE_Tok reke Kelani je bil raziskan gorvodno od Ambatale pri Hanwelliju, kjer so analizirali izpuste v reko od leta 1973 do leta 2004 (v milijonih m\xc2\xb3 / mesec).\n_START_SECTION_\nKulturni pomen\n_START_PARAGRAPH_\nKelani je tesno povezan s singalsko budisti\xc4\x8dno kulturo v \xc5\xa0rilanki, zlasti z ljudmi, ki \xc5\xbeivijo na obmo\xc4\x8dju, ozna\xc4\x8denem kot dolina Kelani. To je predvsem posledica dejstva, da je reka Kelani povezana z dvema najbolj romarskima budisti\xc4\x8dnima sveti\xc5\xa1\xc4\x8dema, to sta Adamov vrh in Kelaniya Raja Maha Vihara. Obstajajo tudi \xc5\xa1tevilne ljudske pesmi, ki omenjajo reko Kelani.\n_START_SECTION_\nPosebnosti\n_START_PARAGRAPH_\nZ Oskarjem nagrajen film Most na reki Kwai je bil posnet na reki Kelani, v bli\xc5\xbeini Kitulgale, \xc4\x8deprav ni do danes ostalo ni\xc4\x8d, razen betonskih temeljev za most (in, domnevno, potopljeni vagoni vlaka, ki so padli v reko v razburljivi sceni).'